KOMISSION ASETUS (EY) N:o 1543/94, annettu 30 päivänä kesäkuuta 1994, sokerialan puhdistusteollisuuden mukautustuen ja täydentävien tukien tarkistamisesta markkinointivuoden 1994/1995 osalta



Virallinen lehti nro L 166 , 01/07/1994 s. 0033 - 0033

Suomenk. erityispainos Alue 3 Nide 58 s. 0197

Ruotsink. erityispainos Alue 3 Nide 58 s. 0197



KOMISSION ASETUS (EY) N:o 1543/94, annettu 30 päivänä kesäkuuta 1994, sokerialan puhdistusteollisuuden mukautustuen ja täydentävien tukien tarkistamisesta markkinointivuoden 1994/1995 osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (EY) N:o 133/94(2), ja erityisesti sen 9 artiklan 6 kohdan seitsemännen luetelmakohdan, sekä katsoo, että asetuksen (ETY) N:o 1785/81 9 artiklan 4 b kohdassa säädetään, että markkinointivuonna 1994/1995 etuuskohtelun alaista raakaa ruokosokeria yhteisössä puhdistavalle puhdistusteollisuudelle myönnetään interventiotoimenpiteenä mukautustukea, jonka suuruus on 0,08 ecua 100 kilogrammaa valkoisena sokerina ilmaistua sokeria kohti; samojen säännösten mukaisesti on samansuuruista täydentävää tukea myönnettävä saman ajanjakson aikana Ranskan merentakaisissa departementeissa tuotetun raa'an ruokosokerin puhdistamiseen, samoin kuin niiden yhteisön alueelta korjatuista juurikkaista saatujen raakasokerimäärien puhdistamiseen, jotka saavat puhdistustukea asetuksen (ETY) N:o 1785/81 9 artiklan 4 kohdan toisen alakohdan ja komission asetuksen (ETY) N:o 1836/90(3), sellaisena kuin se on viimeksi muutettuna asetuksella (ETY) N:o 736/91(4), mukaisesti, asetuksen (ETY) N:o 1785/81 9 artiklan 4 b kohdan neljännessä alakohdassa säädetään mahdollisuudesta tarkistaa edellä mainittua mukautustukea ja täydentävää tukea tietyn markkinointivuoden osalta ottaen huomioon erityisesti kyseiseksi markkinointivuodeksi vahvistetun varastointimaksun määrä; markkinointivuoden 1994/1995 varastointimaksun määräksi vahvistetaan komission asetuksella (EY) N:o 1518/94(5) 3,00 ecua 100 kilogrammalta valkoista sokeria; tämä määrä on markkinointivuonna 1993/1994 sovellettua pienempi siten, että alennus on 0,50 ecua 100 kilogrammalta valkoista sokeria, tämän vuoksi kyseisiä tukia näyttää olevan tarpeen tarkistaa; lisäksi olisi otettava huomioon kyseiseen tukeen jo edellisinä markkinointivuosina tehty tarkistus varastointimaksujen perättäisten muutosten puhdistusteollisuuden voittomarginaalissa tuntuvien vaikutusten tasaamiseksi markkinointivuoden 1994/1995 osalta, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korotetaan asetuksen (ETY) N:o 1785/81 9 artiklan 4 b kohdan toisessa ja vastaavasti kolmannessa alakohdassa tarkoitettujen mukautustuen ja täydentävän tuen määrä markkinointivuoden 1994/1995 osalta 1,08 ecuun 100 kilogrammaa valkoisena sokerina ilmaistua sokeria kohti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1994. Komission puolesta René STEICHEN Komission jäsen (1) EYVL N:o L 177, 1.7.1981, s. 4 (2) EYVL N:o L 22, 27.1.1994, s. 7 (3) EYVL N:o L 168, 30.6.1990, s. 3 (4) EYVL N:o L 80, 27.3.1991, s. 13 (5) EYVL N:o L 162, 30.6.1994, s. 43